**Izbor tem iz okoljske in socialne zgodovine**

Ker je okoljska zgodovina kljub številčnejšim študijam, še vedno manj poznano raziskovalno področje zgodovinopisja v našem prostoru, smo pripravili izbor temeljnih okoljskozgodovinskih tem, ki se deloma prekrivajo. Za tiste, ki se želite v to področje bolj poglobiti, pripenjamo seznam temeljne tuje literature, s pomočjo katere se lahko podrobneje seznanite s stanjem raziskav v Evropi in svetu, s temami, metodami in koncepti okoljske zgodovine.

Podrobnejših tem **socialne zgodovine**, ki je v slovenskem prostoru precej bolje obdelana in širše poznana, ne bomo navajali, spodbujamo pa lastno kreativnost in raziskave, ki bi se posvetile manj raziskanim vidikom širšim vidikom socialne in kulturne zgodovine kot so denimo individualne in kolektivne percepcije telesa, kolektivna in individualna čustva, individualne in kolektivne percepcije posameznih družbenih skupin, kolektivne in individualne identitete.

**Izbor tem (veljajo za vsa zgodovinska obdobja):**

Okolje kot rezultat interakcije med človekom in ostalo naravo

Vpliv okolja na človeka (temo predstavite kompleksno, v konkretni družbeno-gospodarski stvarnosti, s čimer se izognete determinističnemu pretiravanju na področju vpliva okolja na človeško družbo)

Kolektivne in individualne percepcije okolja: kultura, tradicija, umetnost, idejno-mentalitetni pristopi, gibanja na različnih ravneh: različne ravni od mikrozgodovinskih do globalnozgodovinskih obravnav

Okolje in religije v različnih obdobjih (vera in interpretacije okolja; človeška ravnavanja v okolju, temelječa na verskih predstavah; religiozna dejanja, povezana z naravnimi nesrečami ...)

Okoljska zgodovina mest

Okoljski vidiki agrarne zgodovine

Okolje in zdravje ljudi, živali in rastlin

Človek, okolje in pravo

Rabe naravnih virov in omejitve rab naravnih virov; trajnostne in netrajnostne rabe v družbeno- in gospodarskozgodovinskem kontekstu; dostopnost naravnih virov različnim družbenim skupinam

Človekovo spreminjanje in obremenjevanje okolja v predindustrijski in industrijski dobi

Varovanje okolja

Politična in nacionalna zgodovina okolja

Zgodovina naravnih nesreč, ukrepanja ob njih, prilagajanja nanje

**Seznam priporočljive literature:**

Kot kratek vpogled za začetek pripočamo branje dveh preglednih člankov, ki vas usmerjata k nadaljnji temelji literaturi:

McNeill, J. R. “Observations on the Nature and Culture of Environmental History.ˮ *History and Theory* 42 (2003): 5–43, prosto dostopno na <https://doi.org/10.1046/j.1468-2303.2003.00255.x>.

McNeill, J. R. “The State of the Field of Environmental History.ˮ *Annual Review of Environment and Resources* (2010): 345–374. <http://dx.doi.org/10.1146/annurev-environ-040609-105431>, prosto dostopno na: <https://www.researchgate.net/publication/228203552_The_State_of_the_Field_of_Environmental_History>.

Še vedno zelo aktualno predstavitev okoljske zgodovine, vključno z metodami, koncepti in pregledom raziskav, ponuja delo Winiwarter, V. in M. Knoll. *Umweltgeschichte: Eine Einführung*. Köln: Böhlau, 2007. Kazalo je prosto dostopno tu: <https://www.utb.de/doi/book/10.36198/9783838525211>.

Preglede raziskav posameznih okoljskozgodovinskih vsebin (vpoglede v izbor temeljnih raziskovalnih tem v vsakem od zgodovinskih obdobij; pregled okoljskozgodovinskih raziskav po celinah ter pregled izbora obravnavanih okoljskih vsebin) ponuja zbornik

McNeill, J. R. in E. S. Mauldin, ur. *A Companion to Global Environmental History*. Chichester: Wiley Blackwell, 2015. Kazalo je prosto dostopno tu: <https://onlinelibrary.wiley.com/doi/book/10.1002/9781118279519?msockid=1bbf885d53856ddb20f79d5e522c6cfe>.

Pregled raziskav širše palete okoljskozgodovinskih tem najdete v

Isenberg, A. C., ur. *The Oxford Handbook of Environmental History*. New York: Oxford University Press, 2014. Kazalo je prosto dostopno tu: <https://doi.org/10.1093/oxfordhb/9780195324907.013.0026>.

Med tematskimi pregledi, mlajšimi od zgoraj navedenih del, izstopata podnebnozgodovinska:

White, S., Ch. Pfister in F. Mauelshagen, ur. *The Palgrave Handbook of Climate History*. London: Palgrave Macmillan, 2018. Kazalo je dostopno tu: <https://link.springer.com/book/10.1057/978-1-137-43020-5>.

Pfister Ch. in H. Wanner. *Climate and Society in Europe: the last thousand years.* Berne: Haupt, 2021. Kazalo je tule: <https://media.haupt.ch/ihv/9783258082349_Inhaltsverzeichnis.pdf>.

Medievistkam in medievistom posebej priporočamo delo Hoffmann, R. C. *An Environmental History of Medieval Europe.* Cambridge in New York: Cambridge University Press, 2014. Kazalo je dostopno tule: <https://www.academia.edu/54647610/An_Environmental_History_of_Medieval_Europe>.

Raziskovalkam in raziskovalcem 19. in 20. stoletja pa bo za nekatere teme koristil pregled Kupper, P. *Umweltgeschichte*. Göttingen: Vandenhoeck & Ruprecht, 2021. Kazalo je prosto dostopno tule: <https://www.environmentandsociety.org/sites/default/files/key_docs/kupper_umweltgeschichte_auszug.pdf>.